eo en eo eo eo eo eo eo eo eo eo eo eo eo eo eo eo eo eo eo en eo eo eo eo lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl de ar ru bg new bn hbs_lat ca hbs_lat cy da de el en es et eu fa fi fr de lt he hi hbs_lat hu it id es is it ja ta ko lb it nl lt lv ml ms my nl nb nb pl pt ro ru jbo en hbs_lat si en sk sl sq hbs_lat sv hu ta th tr fy vi zh fr zh eo eo eo eo eo eo eo eo eo
El Vikipedio, la libera enciklopedio
1 ŝanĝo en ĉi tiu versio atendas kontrolon. La stabila versio estis patrolita je 28 jan. 2016.
Grafikaĵo pri la duobla sondilo Cassini-Huygens antaŭ la planedo Saturno
Animaciaĵo pri la duobla sondilo
Cassini-Huygens estas la nomo de duobla kosmosondilo, kiu kadre de samnoma esplora misio survojas en la kosmo por kolekti sciencajn informojn pri la planedo Saturno kaj ĝiaj satelitoj. La kosmoŝipa duobla sondilo estis lanĉita de la Tero la 15-an de oktobro 1997. La sondilo Huygens apartiĝis de la orbitulo Cassini je la 25-a de decembro 2004 - Ĝi surgrundiĝis sur la plej granda saturna luno Titano kaj elsendis signalojn je la 14-a de januaro 2005. La orbitulo Cassini plu ĉirkaŭas la Saturnon. La misio estis origine planita ĝis julio 2008, sed pro la sukcesaj esploraj progresoj komence de 2008 oni decidis daŭrigi ĝin ĝis almenaŭ meze de la jaro 2010[1].
La orbitulo baptiĝis laŭ la itala matematikisto kaj astronomo Giovanni Domenico Cassini, kiu dum la jaro 1675 malkovris la laŭ li nomitan dividon de la saturnaj ringoj. La kosmosondilo estis nomita laŭ la nederlanda astronomo, matematikisto kaj fizikisto Christiaan Huygens, kiu la 23-an de marto 1665 malkovris la saturnan lunon Titano.
Cassini-Huygens estas komuna projekto de la usona Nacia Aeronaŭtika kaj Spaca Administracio (NASA), la Eŭropa Spaca Agentejo (ESA) kaj la Agentejo Spaca Itala (ASI). La usonaj sciencistoj ellaboris la orbitulon Cassini, la teknikistoj de la eŭropa agentejo la esploran sondilon Huygens, kaj la italaj esploristoj kreis la tre potencan antenon, kiu sendas datumojn al la Tero. Entute sciencistoj el 17 nacioj kunlaboris en la projekto, kiu liveris datumarojn por pli ol 200 sciencistoj. Ĝis la fino de la komence planita fazo, la projekto laŭplane kostis proksimume 3,27 miliardojn da usonaj dolaroj (respektive 2,5 miliardojn da eŭroj).
Referencoj[redakti | redakti fonton]
↑ germanlingva artikolo Mission am Ringplaneten verlängert – Raumsonde Cassini umkreist Saturn bis mindestens Mitte 2010 ("Misio ĉe la ringa planedo plilongigita - kosmosondilo Cassini ĉirkaŭos la Saturnon ĝis almenaŭ meze de 2010"), la 15-an de aprilo 2008
Eksteraj ligiloj[redakti | redakti fonton]
Kategorio Misio Cassini-Huygens en la Vikimedia Komunejo (Multrimedaj datumoj)
retejo pri la misio Cassini-Huygens de la usona Nacia Aeronaŭtika kaj Kosma Administracio (NASA, angle)
oficiala retejo de la Eŭropa Kosma Agentejo (ESA) pri la misio (same angle)
retejo de la Libera Universitato Berlino pri la projekto (germane) kun aktualaj kosmaj bildoj el la sondilo
Ĉi tiu artikolo ankoraŭ estas ĝermo pri astronomio.
Helpu al Vikipedio plilongigi ĝin. Se jam ekzistas alilingva samtema artikolo pli disvolvita, traduku kaj aldonu el ĝi (menciante la fonton).
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 09:28, 1 dec. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj